05/05/2021 | Administración LocalMunicipal
Ponteceso
Secretaría
Aprobación da convocatoria e bases que rexerán o procedemento selectivo para a formación dunha bolsa de emprego de técnicos/as de Turismo, en réxime laboral temporal

Anuncio de aprobación da convocatoria e bases que rexerán o procedemento selectivo para a formación dunha bolsa de emprego de técnicos/as de Turismo, en réxime laboral temporal Pola resolución da Alcaldía núm.253/2021, de data 28-04-2021, aprobouse a convocatoria e as bases reguladoras que rexerán o procedemento selectivo para a formación dunha bolsa de emprego de técnicos/as de Turismo para a atención da Oficina de Turismo do Concello de Ponteceso, mediante o sistema de oposición-concurso, as cales son do seguinte teor literal: “BASES QUE REXERÁN A SELECCIÓN DE PERSOAL POR OPOSICIÓN-CONCURSO PARA A FORMACION DUNHA BOLSA DE EMPREGO DE TÉCNICOS/AS DE TURISMO, EN RÉXIME LABORAL TEMPORAL I. OBXECTO DA CONVOCATORIA. O obxecto da convocatoria é a formación dunha bolsa de emprego para realizar contratacións laborais temporais para a cobertura inicial de 1 posto de TÉCNICOS/AS EN TURISMO para a atención da Oficina de Turismo do Concello de Ponteceso e para o deseño e desenvolvemento de proxectos de interese turístico, ao abeiro das bases reguladoras da convocatoria do programa de subvencións dirixido a concellos e agrupacións de concellos da provincia da Coruña de menos de 50.000 habitantes para financiar o gasto de persoal das oficinas de turismo, da Deputación da Coruña, aprobado pola R. P. núm.41.318/2020, do 16-12-2020, e resolución de concesión de subvencións R. P. 10.964/2021, publicada no BOP núm.55 de 24-03-2021. Na época estival poderase contratar a outro Técnico como reforzo do servizo, así como durante o desfrute das vacacións regulamentarias para non deixar sen prestar o servizo. A relación laboral será de carácter laboral temporal, en réxime de dedicación a tempo completo, a prestar de luns a domingo, conforme ás necesidades do servizo e cos descansos legais. A contratación será de duración determinada pola aplicación do artigo 15 do Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores, a cal terá como data límite o 31-12-2021, e as retribucións brutas mensuais serán de 1.256,91 euros de soldo base 209,49 euros de prorrata de pagas extraordinarias. En cumprimento do establecido no artigo 58.2 da Lei 2/2015, do 29 de abril, do emprego público de Galicia, o grupo de clasificación profesional é o de enxeñeiros técnicos, peritos e axudantes técnicos, grupo de cotización 2, e a categoría laboral de Técnico/a de Turismo. O proceso selectivo será mediante oposición-concurso conforme ao disposto no artigo 61, apartados 1 e 3 do Texto Refundido do Estatuto Básico do Empregado Público, aprobado polo Real Decreto Lexislativo 5/2015, do 30 de outubro (en adiante TREBEP), e II. NORMATIVA APLICABLE. Ao presente concurso-oposición seralle de aplicación o previsto no TREBEP. Así mesmo e nos aspectos non derrogados expresamente que non se opoñan ao disposto no TREBEP, tamén será de aplicación: 1. Lei 7/1985, do 2 de abril, reguladora das Bases do Réxime Local.2. Real Decreto Lexislativo 781/1986, do 18 de abril, polo que se aproba o Texto Refundido das disposición legais vixentes en materia de Réxime Local.3. Decreto 364/1995, do 10 de marzo, que aproba o regulamento xeral de ingreso na Administración.4. Real Decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local.5. Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público.6. Lei 2/2015, do 29 de abril, do empregado público de Galicia.7. Lei 5/1997, do 22 de xullo, reguladora da Administración Local de Galicia.8. Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores. III. FUNCIÓNS A DESENVOLVER. As funcións que deberá desempeñar o/a técnico/a de turismo serán as seguintes: – Atención á oficina municipal de turismo de Corme, información, rexistro de datos e estatísticas, elaboración da memoria da actividade da oficina e labores administrativas xerais. – Información e asistencia a persoas visitantes e turistas. – Promoción da festa declarada de interese turístico galego “Festa do percebe do Roncudo”. – Promoción dos recursos turísticos, culturais, medioambientais, etnográficos, literarios e paisaxísticos. – Promoción da ruta homologada PR-G-148/PR-G 148.1 e Ruta Pondaliana. – Visitas interpretadas a centros educativos, asociacións culturais e outros colectivos. IV. REQUISITOS DOS ASPIRANTES. Serán requisitos mínimos dos aspirantes ao proceso selectivo, en aplicación do artigo 56 do TREBEP: 1.–Ter cumpridos os 16 anos de idade e non ter acadado a idade de xubilación forzosa.2.–Ser español ou nacional dun estado membro da Unión Europea ou de calquera daqueles estados aos que, en virtude de tratados internacionais, realizados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente.3.–Estar en posesión, ou en condición de obtelo na data de remate do prazo de presentación de instancias, dalgún dos seguintes títulos universitarios: – Grao ou diplomatura en Turismo ou equivalente homologado. – Dobre grao en Ciencias Empresariais e Turismo. – Grao ou licenciatura en Historia da Arte. – Grao ou licenciatura en Humanidades. – Grao ou licenciatura en Xeografía e Ordenación do Territorio. – Grao ou licenciatura en Historia.4.–Non padecer enfermidade ou defecto psíquico ou físico que impida ou dificulte o desempeño das correspondentes funcións.5.–Non atoparse separado, mediante expediente disciplinario, do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionarios, no que tivese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público.6.–Non estar incurso en causas de incompatibilidade ou de incapacidade de conformidade co disposto na Lei 53/1984, do 26 de decembro, de incompatibilidades do persoal ao servizo das Administracións Públicas. V. PRESENTACIÓN DE INSTANCIAS.1. Para tomar parte na selección as persoas interesadas deberán solicitar a súa participación mediante da instancia que se recolle no Anexo II destas Bases, dirixida ao Sr. alcalde-presidente do Concello. Xunto coa solicitude débense achegar fotocopias dos documentos xustificativos de cumprir os requisitos de participación e os que acrediten os méritos alegados para a fase de concurso. Os méritos alegados que non sexan xustificados documentalmente ou que non cumpran os requisitos establecidos nestas Bases non serán tidos en conta polo Tribunal. A instancia debe ir acompañada dos seguintes documentos: 1. Fotocopia do D. N. I ou documento equivalente.2. Fotocopia do Titulo esixido para tomar parte no procedemento ou documentación xustificativa pertinente cando aínda non se dispoña del. Neste derradeiro caso, deberán achegar o xustificante de ter solicitado o título e do pagamento, no seu caso, das taxas esixibles 3. Documento acreditativo do certificado Celga 4 ou superior. De non aportarse o sobredito certificado Celga 4 ou superior os aspirantes deberán realizar o exercicio eliminatorio para acreditar o coñecemento da lingua galega previsto na Base VIII.4. Fotocopia da documentación acreditativa dos méritos alegados e que se sinalan no baremo.5. Proposta de programa de actividades a desenvolver na Oficina Municipal de Turismo.2. A documentación a que se refiren os apartados anteriores poderá presentarse mediante copia simple do orixinal. O candidato que á finalización do proceso selectivo sexa proposto polo Tribunal para o nomeamento así como aqueles que entren a formar parte da bolsa de emprego deberán presentar no prazo que se indique ao remate do proceso selectivo, os documentos orixinais ou copias cotexadas dos documentos presentados coa solicitude.3. Os aspirantes con discapacidade poderán solicitar as necesidades específicas de adaptación e axuste de tempo e medios que considere oportunas para participar nas probas selectivas en condicións de igualdade. Para iso farán constar na solicitude o seu tipo de discapacidade e as posibles adaptacións que precisen para participar nas probas selectivas.4. O prazo para a presentación de instancias, no rexistro xeral do concello, ou por calquera dos procedementos que prevé o artigo 16 da Lei 39/2015, do 1 de outubro de 2015, do Procedemento Administrativo Común das Administracións Públicas, será de DEZ (10) días hábiles, contados desde o seguinte ao de publicación do anuncio da convocatoria no Boletín Oficial da Provincia. VI. ADMISIÓN DE ASPIRANTES.1. Unha vez que remate o prazo de presentación de instancias publicarase a relación provisional de aspirantes admitidos e excluídos, e daqueles que están exentos de realizar a proba de coñecemento de galego, que se publicará no Taboleiro de Anuncios do Concello e na sede electrónica municipal (enlace na web municipal no enderezo www.ponteceso. gal). Contra esta relación os interesados poderán formular reclamacións ou emenda de erros no prazo de tres días hábiles dende o seguinte ao da súa publicación na sede electrónica. No caso de que non se presentaran reclamacións contra a lista provisional, ou que non houbera ningún aspirante excluído, entenderase esta coma definitiva.2. No anuncio de aprobación da relación definitiva de aspirantes admitidos e excluídos será sinalado o lugar, data e hora de realización das probas da fase de oposición e a composición do Tribunal Cualificador, debendo transcorrer polo menos 48 horas entre a publicación e a data de realización das probas. As restantes notificacións que se realicen durante a tramitación deste proceso de selección publicaranse na sede electrónica municipal (enlace na web municipal no enderezo www.ponteceso. gal.) VII. TRIBUNAL CUALIFICADOR. O Tribunal Cualificador do proceso selectivo designarase de conformidade co disposto no artigo 60 do TREBEP e 59 da Lei 2/2015, do 29 de abril, do emprego público de Galicia, e estará composto polos seguintes membros: – Presidente: funcionario/a que se designe pola Alcaldía-Presidencia, xunto co seu suplente. – Vogais: tres funcionarios/as designados pola Alcaldía-Presidencia xunto cos seus suplentes. – Secretario: funcionario/a da Corporación designado pola Alcaldía-Presidencia. O tribunal non poderá constituírse nin actuar sen a asistencia de máis da metade dos seus membros (sexan titulares ou suplentes). En todo caso, será precisa a asistencia do presidente e do secretario, ou quen os substitúa. Todos os membros do tribunal cualificador actuarán con voz e voto, agás o/a Secretario/a, que non terá voto nas sesións do tribunal. As decisións do tribunal cualificador adoptaranse por maioría de votos dos membros presentes, resolvendo en caso de empate, o voto de calidade do seu presidente. Todos os membros do Tribunal, titulares e suplentes, deberán ser persoal funcionario de carreira ou persoal laboral fixo e posuír unha titulación igual ou superior á requirida para o acceso á praza convocada. Ás súas deliberacións poderán asistir como observadores un representante por cada organización sindical con representación no Concello de Ponteceso. A tribunal cualificador poderá actuar validamente coa asistencia do presidente, dous vogais e o Secretario. Corresponderalle dilucidar as cuestións expostas durante o desenvolvemento do proceso selectivo, resolver aquilo non previsto nestas basees, velar polo bo desenvolvemento do mesmo, valorar os méritos e aplicar os baremos correspondentes. Os membros en que concorran as circunstancias previstas no artigo 23 da Lei 40/2015, do 1 de outubro, deberán absterse de intervir no procedemento comunicándoo á autoridade convocante, podendo ser recusados polos aspirantes admitidos. Non poderá constituírse nin actuar sen a asistencia de máis da metade dos seus membros titulares ou, no seu caso, suplentes. Cando o procedemento selectivo, por dificultades técnicas ou doutra índole, así o aconsellase, o Tribunal, por medio da súa Presidencia, poderá dispoñer a incorporación ao mesmo, con carácter temporal, doutro persoal de asistencia e doutras Administracións Públicas, que colaborará exclusivamente no exercicio das súas especialidades técnicas, no desenvolvemento dos procesos de selección e baixo a dirección do tribunal. Ós efectos de percepción de asistencias polos membros concorrentes ás sesións da comisión de valoración, estarán clasificados na categoría que establece o Anexo IV do Real Decreto 462/2002, do 24 de maio, sobre indemnizacións por razón do servicio. VIII. PROCESO SELECTIVO.1. A selección realizarase mediante o sistema de oposición-concurso.2. Dende a conclusión dunha proba ata o comezo da seguinte deberá transcorrer un prazo mínimo de vinte e catro horas dende a publicación das cualificacións do exercicio ou proba anterior, no seu caso.3. A citación realizarase colectivamente para todos os aspirantes cando a proba deba realizarse en acto colectivo.4. Os aspirantes serán convocados en único chamamento, sendo excluídos do proceso selectivo os que non comparezan, salvo nos casos de forza maior debidamente xustificados e apreciados polo tribunal.5. As mulleres embarazadas que prevexan a coincidencia do parto coas datas de realización de calquera dos exercicios polas circunstancias derivadas do seu avanzado estado de xestación, ou eventualmente nos primeiros días do puerperio, poderán poñelo en coñecemento do tribunal, achegando á comunicación o correspondente informe médico oficial. A comunicación deberá realizarse dentro das vinte e catro (24) horas seguintes ao anuncio da data do exame e implicará o consentimento da interesada para permitir o acceso do tribunal ou do órgano convocante aos datos médicos necesarios relacionados coa súa situación. O tribunal, baseándose na información recibida, acordará se procede ou non realizar a proba nun lugar alternativo, aprazala ou adoptar ambas as medidas conxuntamente. Contra tal acordo non caberá recurso, sen prexuízo de que as razóns da impugnación inclúanse en calquera outro recurso admisible de acordo coas regras xerais do proceso selectivo.6. A orde de actuación naqueles exercicios que non poidan realizarse conxuntamente será o alfabético, comezando polo aspirante cuxo primeiro apelido empece pola letra “B”, e así sucesivamente, de conformidade coa Resolución de 21-07-2020, da Secretaría de Estado de Política Territorial e Función Pública (B. O. E. num.201 de 24-07-2020). 7. Os aspirantes deberán presentarse a cada exercicio ou proba provistos do DNI, carné de conducir, pasaporte, ou outro documento que a xuízo do tribunal acredite fidedignamente o seu identidade. En calquera momento o tribunal poderá requirir aos aspirantes para que acrediten a súa identidade.8. Os exercicios realizaranse a porta pechada sen outra asistencia que a das/os aspirantes, os membros do tribunal e as persoas designadas como colaboradoras do tribunal. Quedan exceptuadas desta regra as entrevistas curriculares e as sesións de lectura pública dos exercicios realizados.9. A publicidade de tódolos actos posteriores á convocatoria deste proceso selectivo realizarase por medio da súa publicación no taboleiro de anuncios da Casa do Concello e na sede electrónica municipal www.ponteceso. gal. PRIMEIRA FASE: OPOSICIÓN. PUNTUACIÓN MÁXIMA 20 PUNTOS.1. A fase de oposición terá por obxecto valorar tanto os coñecementos sobre a materia como a súa aplicación práctica, e versará sobre o temario que se recolle no Anexo II das presentes bases.2. Consistirá na realización de 3 exercicios, que serán obrigatorios e con carácter eliminatorio. a) Primeiro exercicio: consistirá na contestación por escrito, nun tempo máximo de 40 minutos, dun cuestionario tipo test de 40 preguntas relacionadas co programa recollido no Anexo I a estas Bases. A puntuación máxima será de 16 puntos, debendo os aspirantes obter un mínimo de 8 puntos para superalo. Os que non acaden a puntuación mínima de 8 puntos serán excluídos do procedemento selectivo. As preguntas contestadas correctamente puntuarán 0,40 puntos cada unha. Na proba incluiranse 5 preguntas de reserva que deberán ser contestadas polos/as aspirantes e que se avaliarán en substitución daquelas que de xeito motivado fose anuladas polo tribunal. De esgotarse as preguntas de reserva, outorgaranse a cada resposta correcta a puntuación correspondente ao cociente resultado de dividir a puntuación máxima total do exercicio entre o número de preguntas válidas. Xunto coa corrección do exercicio, o tribunal publicará a listaxe de respostas correctas. c) Segundo exercicio: exposición e defensa diante do tribunal dunha proposta de programa de actividades a desenvolver na Oficina Municipal de Turismo. O tribunal poderá realizar cantas preguntas estime necesarias sobre o traballo presentado, funcións a realizar, medios a empregar ou calquera outro aspecto relacionado. Valorarase tanto o coñecemento na materia, como a fluidez e a claridade comunicativa, así como a súa presentación. A puntuación máxima será de 4 puntos, debendo obter un mínimo de 2 puntos para superalo, os que non acaden a puntuación mínima quedarán excluídos do procedemento selectivo. c) Terceiro exercicio: proba de coñecemento da lingua galega. Esta proba cualificarase como APTO/A ou NON APTO/A. A súa duración será de trinta (30) minutos, e poderá consistir nunha tradución dun texto facilitado polo Tribunal, de castelán ao galego. De conformidade co establecido no art.51.2 da Lei 2/2015, do 29 de abril, do emprego público de Galicia, estarán exentos da realización deste exame os/as aspirantes que acrediten a posesión do certificado Celga 4 ou documento equivalente. SEGUNDA FASE: CONCURSO. PUNTUACIÓN MÁXIMA: 10 PUNTOS. A esta fase soamente poderán acceder aqueles aspirantes que superasen a fase de oposición, e nela serán obxecto de avaliación os seguintes méritos: 1.–Experiencia profesional en postos de traballo da mesma categoría laboral e con un contido funcional análogo ao da convocatoria. Ata un máximo de 4 puntos. Por cada mes completo de servizos prestados nunha Administración Pública mediante relación laboral ou funcionarial: 0,25 puntos. Por cada mes completo de servizos prestados no sector privado: 0,10 puntos. A experiencia profesional xustificarase mediante certificación de servizos prestados realizada pola Administración onde prestasen os servizos, ou fotocopia dilixenciada do contrato de traballo ou certificación orixinal da empresa xustificativa da experiencia manifestada e informe orixinal de vida laboral expedido pola Tesourería Xeral da Seguridade Social. Non se considerarán como mérito os servizos prestados como bolseiros ou por realización de prácticas formativas. Os contratos a tempo parcial computaranse proporcionalmente á xornada efectivamente desempeñada. En todo caso, si na documentación achegada non constan coa suficiente claridade os datos ou elementos necesarios para a súa valoración polo Tribunal de acordo coas regras anteriores, non será tida en conta.2.–Cursos de formación sobre materias directamente relacionadas co posto de traballo, impartidos por administracións públicas, organismos oficiais dependentes de calquera das administracións públicas ou homologados por estas. Ata un máximo de 4,50 puntos, de acordo coa seguinte escala: A. FORMACIÓN UNIVERSITARIA (puntuación máxima 2 puntos): A.1.–Estar en posesión de titulación universitaria, a maiores da esixida como requisito sempre e cando non coincida coa presentada como requisito mínimo esixido na base 3: 1 punto. A.2.–Por cada 30 ECT (créditos) en masters ou cursos de postgrao relacionados co posto de traballo: 0,5 puntos. (Aos efectos da baremación considerarase que 1 ECT equivale a 25 horas.) B. FORMACIÓN COMPLEMENTARIA (puntuación máxima 1,70 puntos): Cursos (non xornadas) relacionados coas funcións a desenvolver: – De 10 a 20 horas: 0,10 puntos. – De 20 a 59 horas: 0,25 puntos. – De 60 a 149 horas: 0,50 puntos. – De 150 ou mais horas: 1 punto. C. COÑECEMENTO DO GALEGO (só se valorará o de maior puntuación): puntuación máxima 0,80 puntos: Certificados oficiais acreditativos dos niveis de coñecemento da lingua galega: – Linguaxe administrativa nivel medio ou equivalente segundo a Orde 13/06/2011, DOG 24 de xuño: 0,40 puntos. – Linguaxe administrativa nivel superior ou equivalente segundo a Orde 13/06/2011, DOG 24 de xuño; ciclo superior dos estudos de galego das escolas oficiais de idiomas; Celga 5: 0,80 puntos. Só se valorará o título de maior nivel. Só se concederá validez aos cursos, estudios ou titulacións homologadas polo órgano competente en materia de política lingüística. A puntuación máxima a acadar neste apartado será de 0,80 puntos.3.–Coñecemento de idiomas: puntuación máxima de 1,50 puntos. Valoraranse os coñecementos de idiomas debidamente acreditados, que teñan relación co posto de traballo ao que se opta, que foran convocados, impartidos e/ou homologados polos centros oficias, Universidades e Administracións Públicas. E segundo o Marco Europeo das Linguas: A1: 0,25 puntos. A2: 0,50 puntos. B1: 0,75 puntos. B2: 1 punto. C1: 1,25 puntos. C2: 1,50 puntos. As puntuacións deste apartado non son acumulables polo mesmo idioma, de tal xeito que a valoración dun curso superior anula a do/s inferior/es. Os méritos alegados neste apartado acreditaranse mediante a presentación de copia simple do título ou do certificado de realización de cada curso, no que deberá constar expresamente o número de horas do curso e un resumo das materias impartidas. No caso de non figurar o número de horas baremarase pola puntuación mínima. Si a acción formativa comprende materias valorables e non valorables a efectos do concurso só teranse en conta o número de horas asignadas ás materias valorables. En caso de non poder discriminarse unhas das outras, non se valorará devandito curso. Non se terán en conta aqueles cursos cuxa realización fose precisa para a obtención da titulación esixida para participar neste proceso selectivo. IX. RESOLUCIÓN DO PROCESO SELECTIVO.1. A puntuación total dos participantes virá determinada, pola suma dos puntos obtidos na fase de concurso e na fase de oposición, cunha puntuación máxima de 30 puntos. En caso de empate, terán preferencia os participantes que obteñan a maior puntuación na fase de oposición. Se persiste o empate, terán preferencia os candidatos que obtivesen maior puntuación no primeiro exercicio da fase de oposición. De persistir o empate resolverase por sorteo público que se celebrará en acto público na data que se determine polo Tribunal.2. O tribunal publicará na sede electrónica a relación de candidatos que superaron o proceso selectivo, ordenados por orde de puntuación, con indicación da puntuación final obtida por cada un dos candidatos, así como as notas parciais de cada unha das fases do proceso selectivo. O acordo do tribunal establecendo a orde de clasificación de aspirantes e a proposta de nomeamento poderá recorrerse en alzada perante a Alcaldía, sen prexuízo da presentación de alegacións aos acordos de avaliación dos exercicios na fase de oposición ou concurso.3. Corresponderá ao alcalde, mediante Resolución, a aprobación da relación de candidatos que superaron o procedemento de selección e a súa orde de prelación ós efectos da formación da bolsa de emprego.4. Os candidatos/as seleccionados deberán presentar no prazo de cinco días hábiles, a partires da aprobación da bolsa de emprego a documentación orixinal ou compulsada que se menciona na base IV, así como a correspondente aos méritos alegados. Os candidatos que non presenten a documentación dentro do prazo fixado, e salvo os casos de forza maior, ou do exame da mesma observárase que carece dalgún dos requisitos esixidos nestas bases, quedarán excluídos do proceso selectivo, sen prexuízo da responsabilidade en que se puidera incorrer por falsidade na solicitude de participación ou na documentación achegada. X. FUNCIONAMENTO DA BOLSA DE EMPREGO.1. Cos candidatos que superasen o proceso selectivo formarase unha lista pola orde decrecente da puntuación total obtida, que será empregada para o chamamento de candidatos coa finalidade de realizar contratacións laborais temporais en aplicación dos supostos previstos no artigo 15.1 do Estatuto dos Traballadores (realización de obras ou servizos determinados, acumulación de tarefas e substitución de traballadores con dereito a reserva do posto de traballo, baixas, vacacións e permisos regulamentarios). Soamente poderá prescindirse desta Bolsa de emprego cando a aplicación doutra norma de rango legal ou regulamentario, ou no caso de contratacións financiadas con subvencións públicas a súa normativa reguladora impoña a utilización dun procedemento de selección diferente, ou a esixencia de requisitos ou a valoración doutros criterios de selección diferentes ós destas Bases. A lista de candidatos que superen o proceso selectivo, bolsa de emprego, aprobarase pola alcaldía.2. O nomeamento dos aspirantes efectuarase atendendo á súa clasificación na bolsa de emprego, por orde decrecente de puntuación, que virá determinada pola suma total das puntuacións acadadas no proceso selectivo.3. Os chamamentos realizaranse por vía telemática e telefónicas, ao enderezo electrónico e número de teléfono facilitados aos efectos, efectuándose, como mínimo, dúas comunicacións con un intervalo mínimo de 5 horas, deixando constancia incorporada ao expediente. Coa finalidade de posibilitar a mellor tramitación do procedemento, os/as interesados/as son responsables de comunicar ao concello calquera alteración do seu número de contacto. O/a empregado/a público que efectúe as comunicación de chamamento fará constar mediante dilixencia a disposición do interesado a cubrir o posto para o que se realice o chamamento. De non atender os chamamentos, entenderase que o aspirante desiste do mesmo. Deixarase constancia documental no expediente.4. Os integrantes da bolsa de emprego non perderán a orde de prelación que en cada momento lles corresponda, de tal maneira que se o nomeamento para a que son chamados finaliza, retornarán ao posto que novamente lles corresponda na lista.5. Os integrantes da bolsa de emprego que, sendo convocados para facer efectiva a contratación non se presentaran ou renunciaran a esta sen causa xustificada, ou que renunciasen a continuar desempeñando un posto para o que fosen contratados en aplicación destas bases, pasarán a ocupar a derradeira posición na lista. No caso de ser convocados por segunda vez e non atender o requirimento, serán excluídos da lista. Consideraranse como causa xustificada para a renuncia ao chamamento, entre outras, as seguintes: A) Estar desenvolvendo un traballo remunerado en virtude de relación laboral ou funcionarial nas datas para as que se efectúa o chamamento. B) Estar cursando estudios cuxo horario lectivo sexa incompatible co do posto para o que se efectúa o chamamento ou estar convocada a realización de exames nas datas para as que se efectúa o chamamento. C) Atoparse en situación de incapacidade médica que impida de xeito temporal o desenvolvemento das tarefas propias do posto de traballo. D) Atoparse, en caso de maternidade, dentro das 16 semanas seguintes ao nacemento, adopción ou acollemento (período que se ampliará en 2 semanas mais por cada fillo a partires do segundo), ou, en caso de paternidade, dentro das 4 semanas seguintes ao nacemento, adopción ou acollemento (período que se ampliará en 2 días hábiles mais por cada fillo a partires do segundo). O candidato deberá acreditar documentalmente a efectiva concorrencia da causa que alegue para renunciar ao chamamento. Mediante Resolución da Alcaldía determinarase a procedencia do pase á derradeira posición da lista, así como a aceptación ou rexeitamento das causas alegadas polos candidatos para a renuncia ao chamamento e/ou ao posto de traballo.6. A aceptación dun chamamento suporá a suspensión dos chamamentos ata que cese o primeiro nomeamento.7. Os integrantes da bolsa de traballo que non se atopen prestando servizos poderán solicitar a suspensión das citacións mediante solicitude formulada a tal efecto. Dita solicitude, que será irrenunciable, terá efectos suspensivos nas citacións. Os seus efectos produciranse desde o décimo día natural seguinte contado desde a presentación da solicitude de suspensión no rexistro do órgano competente. O tempo de duración desta, a elección da/o interesada/o, será de dous, seis ou doce meses, segundo o solicite o interesado, computados desde a data de efectos da suspensión.8. Unha vez compareza o aspirante chamado segundo o orde da bolsa de traballo, mediante Resolución da Alcaldía procederase ao seu nomeamento para o desempeño do posto de traballo correspondente.9. O cese producirase cando aconteza a causa de extinción do contrato de traballo ou cando se produzan algún dos supostos previstos no Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores.10. A bolsa de emprego terá unha vixencia de dous (2) anos, contados desde a aprobación da bolsa de emprego, prorrogables por outro mais. XI. PROTECCIÓN DE DATOS. De conformidade co previsto na Lei Orgánica 3/2018, do 5 de decembro, de Protección de Datos Persoais e garantía dos dereitos dixitais, infórmase que os datos incorporados á presente convocatoria son necesarios e teñen como finalidade tramitar a súa solicitude. Poderá exercitar os dereitos de acceso, rectificación, cancelación e oposición destes datos nos termos previstos na citada Lei Orgánica, dirixíndose por escrito ao Concello de Ponteceso, Rúa Concello 18, 15110 Ponteceso. XII. IMPUGNACIÓN. Contra as presentes bases, cuxo acordo aprobatorio é definitivo na vía administrativa poderá interpoñerse polas persoas interesadas lexitimadas un dos seguintes recursos: a) Recurso de reposición ante o mesmo órgano que ditou o acto recorrido, no prazo dun mes, a contar desde o día seguinte ao da publicación das bases no Boletín oficial da provincia da Coruña. Se transcorrese un mes desde o día seguinte ao da interposición do recurso de reposición sen que este fose resolvido, poderá entenderse que foi desestimado e interpoñer recurso contencioso-administrativo ante os Xulgados do Contencioso-Administrativo da cidade da Coruña no prazo de seis meses. b) Recurso contencioso-administrativo ante os Xulgados do Contencioso-Administrativo da Coruña, dentro do prazo de dous meses, contados desde o día seguinte ao da publicación das bases no Boletín oficial da provincia da Coruña. Contra cantos actos administrativos definitivos derivados das presentes bases poderán ser interpostos os oportunos recursos polos interesados, nos casos e na forma establecidas na Lei 39/2015, do 1 de outubro, de Procedemento Administrativo Común, e na Lei 29/98, do 13 de xullo, Reguladora da Xurisdición Contencioso-Administrativa. XIII. DISPOSICIÓN FINAL. A fin de posibilitar a presentación das solicitudes a que se refire as presentes bases a través do Rexistro Electrónico, procederase á aprobación dos modelos de documento electrónico que a continuación se relaciona, o cal se remitirá pola vía telemática mediante os sistemas de sinatura electrónica legalmente admitidos: Anexo I, solicitude de admisión a probas selectivas do Concello de Ponteceso ANEXO I MODELO DE INSTANCIA D./Dna. ………………………………………………………………., maior de idade, co DNI número., con enderezo a efectos de notificacións en ………………………………………………, localidade …………………………., C. P. ………. ou, no seu caso, Notifica. gal E-Mail. EXPÓN: I.–Que ten coñecemento da convocatoria para a FORMACIÓN DUNHA BOLSA DE EMPREGO, para a cobertura de posto/os de TÉCNICO DE TURISMO, persoal laboral temporal, por medio de concurso oposición, a cal foi publicada no BOP …………………………… II. –Que estou en posesión de todos e cada un dos requisitos esixidos nas bases. Bases que declaro expresamente coñecer. Polo exposto, SOLICITO: Ser admitido/a no correspondente proceso selectivo, achegando a estes efectos a seguinte documentación: – Fotocopia do DNI – Fotocopia da titulación requirida para o acceso ao posto. – Fotocopia do CELGA 4 ou titulación equivalente. – Informe de vida laboral actualizado, emitido pola Tesourería Xeral da Seguridade Social. – Relación dos méritos que aleguen os aspirantes pola orde que se establece na convocatoria, unindo á dita relación os documentos xustificativos dos mesmos. En Ponteceso, a …… de ………. …. 2021 Asinado: PROTECCIÓN DE DATOS DE CARÁCTER PERSOAL: De conformidade co previsto na Lei Orgánica 3/2018, do 5 de decembro, de Protección de Datos Persoais e garantía dos dereitos dixitais, infórmase que os datos incorporados á presente instancia son necesarios e ten como finalidade tramitar a súa solicitude. Poderá exercitar os dereitos de acceso, rectificación, cancelación e oposición destes datos nos termos previstos na citada Lei Orgánica, dirixíndose por escrito ao Concello de Ponteceso, rúa Concello, 18, 15110 Ponteceso. ANEXO II TEMARIO DA FASE DE OPOSICIÓN PARTE XERAL 1. A Constitución Española de 1978. Principios xerais e estrutura. Dereitos fundamentais e liberdades públicas.2. O Estatuto de Autonomía de Galicia. As institucións da Comunidade Autónoma. O Parlamento. O Consello da Xunta. O presidente.3. O acto administrativo: concepto e clases. Elementos do acto. A eficacia dos actos administrativos. Nulidade e anulabilidade.4. O procedemento administrativo: iniciación, ordenación, instrución e terminación.5. Os recursos administrativos. Conceptos e clases, requisitos xerais. Os recursos ordinarios.6. O municipio. Elementos. Territorio e poboación.7. A organización municipal. Funcionamento dos órganos colexiados locais. Competencias municipais. PARTE ESPECÍFICA 1. A organización administrativa do turismo. As competencias da Comunidade Autónoma de Galicia en materia de Turismo.2. Lei 7/2011 do 27 de outubro de turismo de Galicia.3. As competencias e a organización administrativa en materia de turismo.4. As competencias municipais e supramunicipais en materia de turismo.5. Rede Galega de Oficinas de Turismo.6. A regulación dos dereitos e deberes das usuarias e dos usuarios turísticos.7. Dereitos das usuarias e usuarios turísticos. Obrigas das usuarias e dos usuarios turísticos.8. O dereito de información.9. Dereito á calidade dos bens e servizos adquiridos.10. Dereito a formular queixas e reclamacións.11. Dereito de non discriminación.12. Recursos de interese turístico.13. Plan de organización turística de Galicia.14. Xeodestinos turísticos.15. Territorios de preferente actuación turística.16. Declaración de municipios turísticos.17. Servizos mínimos dos municipios turísticos.18. Efectos da declaración de municipio turístico.19. Galicia como marca turística.20. A calidade turística.21. As empresas turísticas.22. Ordenación e clasificación das empresas turísticas.23. Dereitos das empresarias e dos empresarios turísticos.24. Obrigas das empresarias e dos empresarios turísticos.25. Protección dos dereitos das persoas na actividade turística.26. Rexistro de Empresas e Actividades Turísticas da Comunidade Autónoma de Galicia.27. O patrimonio natural e cultural de Galicia.28. Medidas de promoción turística.29. Festas de interese turístico de Galicia.30. Fomento do turismo.31. Réxime sancionador.32. O destino turístico Comarca de Bergantiños-Costa da Morte 33. Xestión turística na Comarca de Bergantiños-Costa da Morte.34. Os recursos turísticos do Concello de Ponteceso.35. Patrimonio cultural Concello de Ponteceso.36. Patrimonio natural Concello de Ponteceso.37. Actividades de promoción turística do Concello de Ponteceso.38. Os museos do Concello de Ponteceso.39. Patrimonio arqueolóxico do Concello de Ponteceso.40. Roteiros do Concello de Ponteceso”. O que se publica aos efectos de publicidade da convocatoria e bases do proceso selectivo, para que os interesados/as presenten no prazo de DEZ (10) días hábiles, contados desde o seguinte ao da súa publicación no BOP, as súas solicitudes de participación. ======================================================================= Ponteceso, 28 de abril de 2021. O alcalde Xosé Lois García Carballido